ચાલુ વર્ષે બનાસકાંઠા અને ઉપરવાસ રાજસ્થાનમાં ભારે વરસાદ ખાબકયો છે જેને લઈને અનેક વિસ્તારોમાં પાણી ફરી વળ્યાં છે. ત્યારે સિપુ ડેમના પાછળના ભાગે પાસવાદળ ગામ પાસે ગંગેશ્વર ધામ આવેલું છે, જ્યાં પાંડવો વખતનું એટલે કે પાંચ હજાર વર્ષ જૂનું પુરાણું શિવજીનું મંદિર આવેલું હતું અને જે મંદિરના દર્શને જિલ્લાભરમાંથી લોકો આવતા હતા પરંતુ ચાલુ સાલે આવેલા અવિરત પાણી ન કારણે આખું પુરાણું શિવજીનું મંદિર પાણીમાં ગરકાવ થઈ જવા પામ્યું છે પાણીની વચ્ચેમા ચાલીસ ફૂટ ઊંચું પુરાણું મંદિર આજે એક ફૂટ દેખાઈ રહ્યું છે.